Улсын төсвийн хөрөнгөөр хэрэгжүүлэх “Дунд голын гүүр”-ийн төсөл арга хэмжээ нь НЗД-ын 2020.03.06-ны өдрийн А/310 дугаар захирамжаар эрх шилжиж 2020.03.16-ны өдрийн А/39 дүгээр тушаалаар үнэлгээний хороо байгуулагдсан.

Манай газраас Баянгол дүүргийн засаг даргад 2020 оны 03 сарын 12-ны өдрийн 2/455 дугаартай албан бичгээр хандан тус гүүрийн байршлыг тодруулахад 2020 оны 03 сарын 23-ны өдрийн 05/617 дугаартай албан бичгээр хариу ирүүлсэн бөгөөд тус албан бичигт тойргоос сонгогдсон гишүүнээс мэдээлэл авах талаар хариу ирүүлсэн. Иймд тус тойргоос сонгогдсон гишүүнд Улсын төсвөөр хэрэгжүүлэх гүүрийн байршлыг тодруулсан албан бичгийг 2020 оны 04 сарын 02-ны өдрийн 2/659 дугаартай албан бичиг хүргүүлсэн. Одоогоор хариу ирүүлээгүй бөгөөд гүүрийн байршил тодорхойгүй байна.